De kraftige byger, der ramte mange nordjyder tirsdag, kan fortsætte onsdag, hvor DMI endnu en gang varsler skybrud og torden.

Efter en våd tirsdag, hvor mange nordjyder blev ramt af kraftige byger, nogle af dem med hagl, ser det ud til at fortsætte onsdag. DMI har nemlig udsendt en varsel om risiko for lokale skybrud og torden gældende onsdag klokken 11 til 21, hvor der kan falde mellem 15 og 25 milimeter regn på 30 minutter. Ved skybrud er det vigtigt at være opmærksom på at sikre din bolig mod oversvømmelse. Det kan du hjælpe på vej ved at tjekke tagrender, nedløbsrør og afløbsriste. Kraftige byger ramte Nordjylland tirsdag Ifølge TV 2 Vejret var der tirsdag officielt skybrud i blandt andet Aalborg, hvor der faldt mere end 15 milimeter regn på en halv time. Neden for kan du se et af de skybrud, vores seer, Thea Svangren, oplevede omkring Svenstrup i løbet af tirsdag.